Document ID: /roh_data/filtered/fineweb-2-filterrobots_roh.jsonl.gz/446

Rauba privlusa - regenza grischuna bunamain d’accord cun tut
- Gievgia, 30.6.2016, 11:10
La regenza grischuna beneventa da princip las midadas dal dretg da rauba privlusa che vegnan proponidas da la Confederaziun. Betg d'accord n'è ella però cun las disposiziuns che prevesan da surdar a las autoritads chantunalas las cumpetenzas per permetter transports cun chars a motor.
Il dretg svizzer ha stuì vegnir accordà a la convenziun europeica davart il transport internaziunal da martganzia privlusa sin via. Mintga dus onns vegnan questas reglamentaziuns adattadas.
Daco midar quai che funcziuna
La regenza grischuna beneventa da principi las midadas dal dretg da rauba privlusa proponidas ussa da la Confederaziun. Betg d’accord n’è la regenza betg cun las disposiziuns che prevesan da surdar als chantuns las cumpetenzas per permetter transports cun chars a motor. Tenor la regenza na dat quai nagin motiv per midar il sistem vertent. Quel saja cumprovà tras la repartiziun da las incumbensas tranter la Confederaziun ed ils chantuns. La surdada da las incumbensas als chantuns avess consequenzas negativas per la segirtad dal traffic, scriva la regenza grischuna.
RR novitads 10:00